FVE Ralsko Jabloneček Ra 1a, bývalý Chlum, v diaľke Ještěd
**FVE Ralsko Ra 1** je fotovoltaická elektráreň pri Ralsku v okrese Česká Lípa. Má inštalovaný výkon 38,3 MW a od svojho spustenia v decembri 2010 je najväčšou slnečnou elektrárňou v Česku.

Ďalšie údaje
------------

Skladá sa zo štyroch menších zdrojov:

* FVE - Ralsko Jabloneček Ra 1a (inštalovaný výkon 14,2 MW)
* FVE - Ralsko Jabloneček Ra 1b (inštalovaný výkon 6,8 MW)
* FVE - Ralsko Jabloneček Ra 1c (inštalovaný výkon 4,3 MW)
* FVE - Ralsko Ra 2 Jih (inštalovaný výkon 12,7 MW)

Tieto zdroje sú pripojené k jednému odbernému miestu v transformovni v TR 110/23 kV Noviny. Zdroje ležia pri mestských častiach Kuřívody a Jabloneček v priestore bývalého vojenského priestoru Ralsko. Elektráreň prevádzkuje spoločnosť ČEZ Obnovitelné zdroje, s.r.o.

Zmena vlastníkov
----------------

Elektráreň vlastnila a prevádzkovala spoločnosť 3 L invest a.s. ktorú od júla 2010 vlastní spoločnosť eEnergy Ralsko a.s. Tú od augusta 2010 vlastnila elektrárenská spoločnosť ČEZ, ktorá ju kúpila od spoločnosti Amun.Re asi za 4,5 miliardy Kč. Vo vedení spoločnosti Amun.Re zasadal podnikateľ Martin Shenar a právnici z advokátskej kancelárie MSB Legal (predtým Šachta & Partners), často spájaný s kontroverzným podnikateľom Ivom Rittigom, spoločnosť mala v roku 2010 čistý zisk 669 miliónov Kč a v roku 2011 309 miliónov Kč. V roku 2012 bola spoločnosť 3 L invest zlúčená do spoločnosti ČEZ OZ uzavřený investiční fond a.s. prevádzkovateľom elektrárne sa potom stala spoločnosť ČEZ Obnovitelné zdroje, s.r.o. Na výstavbe sa podieľala spoločnosť Sudop Praha. Za rok 2012 dostala firma ČEZ za elektráreň štátnu podporu vo výške 497,6 miliónov Kč. V roku 2013 bolo českým Energetickým regulačným úradom začaté vyšetrovanie voči ČEZ, elektráreň mohla byť licencovaná ešte pred jej úplným dokončím. Stihla by tak výhodné vysoké výkupné ceny elektriny.

Podľa spoločnosti ČEZ sa v rámci tejto oblasti s ohľadom na prírodné podmienky jedná o jednu z najvhodnejších lokalít na umiestnenie zariadení na výrobu elektriny zo slnečného žiarenia, keď priemerný ročný úhrn globálneho žiarenia tu dosahuje až 3,8 tisíc MJ/m². V roku 2011 elektráreň dodala 38 532 MWh elektrickej energie, za ktoré utŕžila 485 miliónov Kč. Čistý zisk spoločnosti potom predstavoval 136 mil. Kč.

ČEZ v roku 2013 začal rokovania z mestami Mimoň a Ralsko o prípadnej kúpe pozemkov o rozlohe 293 912 m², na ktorých elektráreň stojí.

Referencie
----------

1. ↑  ERÚ: 3 L invest a.s.
2. 1 2   *Solárníkům FVE Czech Vepřek dal stát půl miliardy* [online]. Empressa media, 2013-05-20, [cit. 2017-04-01]. Dostupné online.
3. 1 2   *ERÚ prověří solární elektrárnu Ralsko* [online]. CN Invest, 2013-04-19, [cit. 2017-04-01]. Dostupné online.
4. ↑   *Archivovaná kópia* [online]. [Cit. 2017-04-01]. Dostupné online. Archivované 2013-04-18 z originálu.
5. 1 2   *Archivovaná kópia* [online]. [Cit. 2017-04-01]. Dostupné online. Archivované 2017-04-02 z originálu.
6. ↑  iHNed.cz: Jen 48 hodin dělilo ČEZ od ztráty miliard. Solární elektrárny ale nakonec zapojil včas.
7. 1 2  ČEZ: Fotovoltaická elektrárna Ralsko
8. 1 2  ERÚ: ČEZ Obnovitelné zdroje, s.r.o.
9. ↑  Úplný výpis z obchodného registra, vedeného Mestským súdom v Prahe, oddiel B, vložka 82373 – 3 L invest a.s.
10. ↑  Úplný výpis z obchodného registra, vedeného Mestským súdom v Prahe, oddiel B, vložka 13566 - eEnergy Ralsko a.s.
11. ↑  iHNed.cz: Solární absurdity: vydíráni, banky, krádeže, bankroty a Bůh slunce
12. ↑  Úplný výpis z obchodného registra, vedeného Mestským súdom v Prahe, oddiel B, vložka 13022 – Amun.Re a.s.
13. ↑  iHNed.cz: Kdo je neznámá firma Amun.Re, které ČEZ zaplatil 5 miliard za solární projekty?
14. ↑  iDnes.cz: iDnes.cz: Stát vyšetřuje drahou stavbu solárních elektráren pro ČEZ
15. ↑  Výroční zpráva společnosti Amun.Re za rok 2011 – listina B 13022/SL 24 ve sbírce listin u Městského soudu v Praze
16. ↑  Úplný výpis z obchodného registra ČEZ OZ uzavřený investiční fond a.s. B 17323 vedený u Mestského súdu v Prahe
17. ↑  Projekt rozdělení odštěpením ve sbírce listin vedené u Městského soudu v Praze – listina B 17323/SL 19
18. ↑  Výroční zpráva 2011 ve sbírce listin vedené u Městského soudu v Praze – listina B 8237/SL 22
19. ↑  MICHAEL, Polák. *ČEZ zajímají pozemky pod solární elektrárnou v Ralsku* [online]. Českolipský deník, 2013-09-18, [cit. 2013-09-18]. Dostupné online.

Zdroj
-----

*Tento článok je čiastočný alebo úplný preklad článku Fotovoltaická elektrárna Ralsko Ra 1 na českej Wikipédii.*

Súradnice: 50°34′45″S 14°47′28″V﻿ / ﻿50,579209°S 14,791224°V﻿ / 50.579209; 14.791224